২০১৩ সালে ব্রাজিলের ক্লাব সান্তোস থেকে বার্সায় যোগ দেন নেইমার। এর পর ধীরে ধীরে দলটির অন্যতম সেরা সদস্যে পরিণত হন ব্রাজিল তারকা। এই চার বছরে বার্সাকে দুটি লা লিগা, তিনটি কোপা দেল রে ও একবার চ্যাম্পিয়নস লিগ, সুপার কাপ ও ক্লাব বিশ্বকাপ জিতিয়েছেন নেইমার। নেইমারকে উৎসর্গ করা সেই ভিডিওতে লা লিগা, চ্যাম্পিয়নস লিগ, ক্লাব বিশ্বকাপ জয়ের ছবি রয়েছে। এ ছাড়া অনুশীলনে নিজের খুনসুটি, ম্যাচে গোল উদযাপনসহ আরো বেশ কিছু স্মরণীয় মুহূর্ত রয়েছে। ক্যাপশনে মেসি লিখেছেন, ‘বন্ধু, তোমার সঙ্গে কাটানো বছরগুলো ছিল দারুণ। জীবনের নতুন অধ্যায়ে তোমাকে শুভকামনা জানাই। অনেক ভালোবাসা তোমার প্রতি।’